17e druk 1951 1973 Kaapstad, Tafelberg, 32 p.; illus.; 22 cm C Louis Leipoldt was, benewens digter, ook 'n uitstaande dramaturg – sy toneelstuk Die heks was in alle opsigte 'n baken op die pad van die Afrikaanse toneel.
Die heks speel af teen die agtergrond van 'n heksejag in die Middeleeue en beeld 'n interessante tydperk in die wêreldgeskiedenis uit. Die handeling wentel om die Kardinaal wat aan die hoof van die hekseprosesse staan. Pas nadat die Kardinaal die vonnis oor die heks en haar dogter gevel het, ontdek hy dat die moeder 'n minnares uit sy verlede is en die dogter sy eie.
Die laaste aand is gebou om Leipoldt se dramatiese monoloog Van Noodt se laaste aand wat gebaseer is op 'n Kaapse legende. Die drama handel oor Martha, die blinde Maleiervrou wat Van Noodt jare lank met haar wraak agtervolg het. Hy het haar en haar ongebore seun in Java agtergelaat toe hy moes kies tussen sy liefde en sy ambisie. Nou is Van Noodt goewerneur van die Kaap en is hulle seun deur hom ter dood veroordeel.